રાજકોટ,તા.૧૪: શ્રી ૧૦૮ પાર્શ્વનાથ ભકિતવિહાર મહાતીર્થના પ્રેરક પ.પૂ.તપાગચ્છાપતિ આ.શ્રી વિજય પ્રેમસુરીશ્વર મ.સા.નો ૯૯મો જન્મોત્સવ શ્રી નાગેશ્વર પાર્શ્વનાથ જૈન તીર્થના આંગણે શ્રી ગુરૂપ્રેમના આજીવન ચરણોપાસક, આ.શ્રી વિજય કુલચંદ્ર સૂરીશ્વરજી (કે.સી.) મ.સા. આદિ ઠાણા તથા રાજકોટમાં બિરાજમાન સર્વે પૂ.સાધુ- સાધ્વીજી ભગવંતોની પાવન નિશ્રામાં આગામી તા.૧ માર્ચના ગુરૂવારે ભવ્યાતિભવ્ય રીતે ઉજવાશે. આ પ્રસંગે ગુરૂપ્રેમના ૭ થી ૮ હજાર ભકતો ઉપસ્થિત રહેશે. તા.૧લી માર્ચ ગુરૂવારે ૯ વાગે પૂ.પ્રેમ સુરીશ્વરદાદાના ગુણાનુવાદ સાથે ધર્મિક અનુષ્ઠાનોનો શુભારંભ થશે.